Brüssel (dpa/SN). Komisija Europskeje unije ćišć na Madźarsku jeje politiki ćěkancam napřećo dla zesylnja. W Brüsselu su dźensa připowědźili, zo chcedźa kraj před Europskim sudnistwom wobskoržić. Je to zdobom poslednja kročel tak mjenowaneho jednanja ranjenja zrěčenja dla, kotrež běchu hižo lěta 2015 zahajili. Nimo toho Madźarsku wobskorža, dokelž je dwělomny zakoń přećiwo ludźom wobzamknyła, kotřiž ćěkancam pomhaja.
Wo Puigdemonta hižo njerodźa
Madrid (dpa/SN). Pytajo za šefom katalanskich separatistow Carlesom Puigdemontom je španiska justica wótku doskónčnje do žita ćisnyła. Sudnik na najwyšim sudnistwje w Madridźe Pablo Llarena je zdźělił, zo wo w Němskej zajateho Puigdemonta hižo njerodźa. Hłowna přičina je rozsud Schleswigsko-holsteinskeho wyšeho krajneho sudnistwa, zo njesmě Španiska Puigdemonta „zběžkarstwa“, ale jenož njeswěry dla zasudźić. Puigdemont bě lěta 2017 ćeknył.
Warnuja před eskalaciju
szl_Latn ewe_Latn szl_Latn ces_Latn